Markmið doktorsnámsins er að veita nemum vísindalega þjálfun og búa þá undir vísindastörf , meðal annars háskólakennslu eða sérfræðingsstörf við rannsóknastofnanir , og önnur ábyrgðarmikil störf í samfélaginu . Til að innritast í doktorsnám á Heilbrigðisvísindasviði þarf nemandi að hafa lokið MS - / MA-prófi frá Háskóla Íslands með lágmarkseinkunn 7,25 ( á kvarðanum 0 til 10 ) , eða öðru prófi sem doktorsnámsnefnd metur að sé samsvarandi . Heimilt er að innrita nemanda í doktorsnám við Læknadeild samhliða kandídatsnámi í læknisfræði eða meistaranámi í líf - og læknisfræði , hafi hann sýnt góða námshæfni og reynslu af rannsóknarstörfum með góðum vitnisburði leiðbeinanda . Ef verkefnið er leitt af sérfræðingi utan HÍ er iðullega skipaður umsjónarmaður sem starfar við HÍ . Fylla skal út : Eftirfarandi gögn skulu fylgja með umsókn í tölvupósti til viðkomandi deildar : Náms - og starfsferill nemanda ásamt afriti af prófskírteini ( B.S. og / eða M.S. eða sambærilegu prófi ) . Verkefnastjóri deilda : fer yfir umsókn og fylgigögn , skráir umsókn í forsal og sendir umsókn til fastanefndar / RNN innan sinnar deildar . Fastanefnd / RNN metur hvort nægileg þekking og aðstaða sé til staðar í deildinni og hvort gerð hafi verið fjárhagsáætlun og tilkynnir niðurstöðu til deildarskrifstofu . Ef umsókn með rannsóknaráætlun uppfyllir öll skilyrði m.a. inntökuskilyrði deilda og er rétt útfyllt og fastanefnd / RNN deildar hefur samþykkt umsókn er hún áframsend til ritara DNN . Ef umsókn án rannsóknaráætlunar uppfyllir öll skilyrði tilkynnir deild ritara DNN að umsókn hafi verið samþykkt . Nemi skal skila rannsóknaráætlun innan 6 mánaða sem fer þá í sama ferli og umsókn með rannsóknaráætlun . Umsjónarmaður doktorsnáms í viðkomandi deild minnir umsækjanda á að skila rannsóknaráætlun . Í viðtalinu fær umsækjandi 10 – 15 mínútur til að gera grein fyrir verkefni sínu , án þess að nota slæður ( . Samningi er skilað þegar umsækjandi kemur í viðtal . Doktorsnefnd kveður doktorsnema á sinn fund eftir því sem þurfa þykir á meðan náminu stendur , að minnsta kosti einu sinni ári Doktorsnemi getur kallað saman doktorsnefnd að eigin frumkvæði Í lok fyrsta námsárs metur doktorsnefnd hvort forsendur séu fullnægjandi fyrir áframhaldandi doktorsnámi Þegar doktorsnám er u.þ.b hálfnað fer fram ítarlegt mat á stöðu verkefnisins ( miðbikspróf ) . Einn doktorsnefndarfundur skal hafa farið fram og miðað við að matið sé haldið um það leyti sem fundur númer tvö ætti að fara fram , eftir u.þ.b. 2 ár af námi Doktorsneminn skrifar stutta samantekt um verkefnið og helstu niðurstöður sem hann sendir til doktorsnefndar og býður nefndarmönnum til opinnar kynningar á verkefninu . Á grundvelli hennar og umræðna er metin almenn þekking doktorsnemans og staða verkefnisins með tilliti til þess hvort efniviður sé nægur og hæfilegur fyrir doktorsritgerð Er slíkt mat nauðsynlegt skilyrði fyrir doktorsvörn DNN fer með málefni doktorsnámsins í umboði sviðsstjórnar . Þátttaka í ráðstefnu , með faglegu innleggi , gengur þó að jafnaði fyrir við forgangsröðun og úthlutun styrkja . Umsóknum ber að skila rafrænt á ferdastyrkurhvs@hi.is ásamt nauðsynlegum fylgigögnum . Til að engar tafir verði á útskrift er hægt að senda beiðni um samþykki fyrir andmælendur af stað ef vitað er að doktorsritgerð er nánast lokið og að undirritað álit frá doktorsnefnd er á leiðinni . 1 . Leiðbeinandi sendir deildarskrifstofu undirritað álit doktorsnefndar og beiðni um samþykki fyrir andmælendum við doktorsvörn 10 vikum fyrir vörn ( 13 vikur ef mónógrafía ) . 2 . Deildarskrifstofa áframsendir gögnin fastanefnd deildar og Doktorsnámsnefnd Heilbrigðisvísindasviðs . 3 . Doktorsnemi skilar ritgerð á skrifstofu deildar a.m.k. 8 vikum fyrir áætlaða vörn ( 11 vikur ef mónógrafía ) . 4 . Fastanefnd fer yfir beiðni um samþykki fyrir andmælendum við doktorsvörn og tilkynnir Doktorsnámsnefnd niðurstöðu sína . Nefndin tilgreinir einnig formann dómnefndar . 5 . Doktorsnámsnefnd fer yfir rökstutt álit doktorsnefndar . ( Hjá Læknadeild er þessi liður í höndum Rannsóknarnámsnefndar ) . 6 . Starfsmaður Doktorsnámsnefndar áframsendir Miðstöð framhaldsnáms beiðni um samþykki fyrir andmælendum . ( Hjá Læknadeild er þessi liður í höndum Rannsóknarnámsnefndar ) . 7 . Miðstöð framhaldsnáms veitir samþykki fyrir andmælendum ef þeir uppfylla skilyrði . 8 . Deildarskrifstofa útbýr skipunarbréf til dómnefndar þegar öll samþykki liggja fyrir . 9 . Deildarskrifstofa sendir andmælendum eintak af doktorsritgerð átta vikur fyrir áætlaða vörn ( 11 vikur ef mónógrafía ) . 10 . Deildarskrifstofa tekur að sér undirbúning varnar samkvæmt verklagi þegar samþykki liggur fyrir . 11 . Deildarskrifstofa sendir Nemendaskrá tilkynningu þegar samþykki er komið frá andmælendum . 12 . Dómnefnd skilar deildarskrifstofu dómnefndaráliti a.m.k. 4 vikum fyrir vörn ( 5 vikur ef mónógrafía ) . 13 . Doktorsnemi skilar ritgerð með breytingum þremur vikum fyrir vörn . Doktorsnám við Heilbrigðisvísindasvið hefur hlotið alþjóðlega gæðavottun frá ORPHEUS ( Organisation for PhD Education in Biomedicine and Health Sciences in the European System ) . Háskóli Íslands er fimmti háskólinn í Evrópu til þess að hljóta vottunina .